เรื่องร้องเรียน (ป้าย,แสงสว่าง,ความปลอดภัย) วันที่ 2023-08-14 18:32:51 — แขวงถนนพญาไท เขตราชเทวี กรุงเทพมหานคร
เรื่อง การเพิ่มป้ายหรือสัญลักษณ์ของป้ายรถเมลล์ บริเวณสถานีรถเมลล์ใต้BTSพญาไท(ตรงหน้าซอยโกลิต) 

Location : ใต้BTS หน้าซอยโกลิต https://maps.app.goo.gl/6NwzEGn6hgQvq9ZM7?g_st=ic

บริเวณดังกล่าว เป็นป้ายรถเมลล์อยู่แล้วครับ แต่ว่าจะรู้กันเฉพาะคนแถวนั้น, คนที่เคยไป หรือต้องเปิดgoogle mapเอาถึงจะทราบว่าเป็นสถานีป้ายรถเมลล์ เพราะสถานที่จริงไม่มีสัญลักษณ์หรือป้ายอะไรที่แสดงว่าพื้นที่ดังกล่าวเป็นสถานีป้ายรถเมลล์อย่างชัดเจนเลยครับ

เข้าใจว่าถ้าหากเป็นการสร้างป้ายรถเมลล์แบบปกติทั่วไป อาจจะทำไม่ได้เพราะจะกระทบกับโครงสร้างของบันไดBTS เพราะสถานีรถเมลล์ดังกล่าวอยู่ใต้บันไดBTSพอดีครับ 

ดังนั้นจึงอยากให้ทางกทมช่วยทำหรือประสานกับหน่วยงานที่รับผิดชอบ ให้จัดทำป้ายหรือสัญลักษณ์ที่แสดงว่าพื้นที่ดังกล่าวเป็นป้ายรถเมลล์อย่างชัดเจนหน่อยครับ

และจะเป็นการดีอย่างยิ่ง ถ้าหากจะจัดหาแสงสว่างเพิ่มเติม มีหลังคากันแดดกันฝนให้กับประชาชนที่ใช้บริการด้วย เพราะหลายครั้งที่ฝนตก ต้องอาศัยเอาบันไดที่คนเดินไปมาเป็นที่บังฝนแทน ซึ่งบางครั้งมันก็กันฝนไม่ได้ครับเพราะบันไดทางเชื่อมอยู่สูงมากครับ

ป้ายรถเมลล์ใต้BTSพญาไทมีประชาชนใช้บริการเป็นจำนวนมาก เพราะสามารถเชื่อมต่อกับการขนส่งสาธารณะได้หลากหลาย ทั้งBTS, SRTและARLครับ จึงอยากให้ป้ายมีมาตรฐานกว่าเดิม ทั้งสะดวกแก่การใช้งานและสร้างความปลอดภัยให้กับผู้ใช้บริการครับ

ยิ่งไปกว่านั้น นักท่องเที่ยวทั้งชาวไทยและต่างชาติที่เดินทางจากสนามบินสุวรรณภูมิโดยARLและต้องการต่อรถเมลล์ สถานีรถเมลล์ใต้BTSพญาไทนี้จะเป็นป้ายรถเมลล์ป้ายแรกที่นักท่องเที่ยวจะเจอและมีfirst impressionsกับระบบขนส่งรถเมลล์ของประเทศไทยครับ 

ขอบคุณครับ